Bandaríski ferðamaðurinn sem leitað var að við gosstöðvarnar í gær og fyrradag var furðuvel á sig kominn þegar hann fannst, að sögn lögreglu. Hans var saknað í rúman sólarhring.
Maðurinn varð viðskila við konu sína á gosstöðvunum um þrjúleytið á föstudag. Lögregla og björgunarsveitir fengu tilkynningu um það tveimur til þremur klukkustundum síðar og hófst þá leit. Mikil fjöldi björgunarsveitarmanna úr fjölda sveita tók þátt í leitinni og þyrla Landhelgisgæslunnar var einnig notuð við leitina. Leiðindaveður var á föstudaginn, hvasst og rigning og skilyrði til leitar erfið. undir morgun í gær létti til og var mikill þungi lagður í leitina, björgunarsveitarmenn leituðu fótgangandi, á fjórhjúlum og leitarhundar voru notaðir. Auk þyrlu Landhelgisgæslunnar voru flugmenn sem fluttu ferðamenn með þyrlum á gosstöðvarnar beðnir um að svipast um og fór ein slík þyrla í sérstakt flug með björgunarsveitarmenn og fólk sem var á svæðinu að skoða eldgosið var einnig beðið um að hafa augun hjá sér. Það var svo á áttunda tímanum í gærkvöldi sem maðurinn fannst vestan við Núpshlíðarháls um fjóra kílómetra frá þeim stað þar sem hann varð viðskila við konuna sína. Að sögn Gunnars Scharm yfirlögregluþjóns á Suðurnesjum var ástand mannsins gott.
Maðurinn var fluttur með þyrlu Landhelgisgæslunnar á Landspítalann í Fossvogi þar sem hann er enn. Gunnar segir að lögreglan og leitarfólk hafi ekki verið búið að gefa upp alla von að finna manninn, en óneitanlega hafi vonin verið farin að dofna enda hafði mannsins verið saknað í anna sólarhring og hann ekki útbúinn fyrir það kalsaveður sem var í fyrradag og frameftir nóttu.
Segir Gunnar Schram. Á meðan á leitinni stóð dvaldi eiginkona mannsins á hóteli í Grindavík í umsjá Rauða krossins en ekið var með hana á Landspitalann um leið og maðurinn fannst. Lögreglan tók skýrslu af manninum í morgun á Landspítalanum.
Bandaríski ferðamaðurinn sem leitað var að við gosstöðvarnar dvelur enn á Landspítalanum. Hann fannst á áttunda tímanum í gærkvöld eftir um sólarhringsleit, um fjóra kílómetra frá þeim stað þar sem hann varð viðskila við eiginkonu sína.